kardosdrur/scandi-wiki huggingface dataset:
Trevatn Station

Trevatn Station (Trevatn stasjon) var en jernbanestation på Valdresbanen, der lå i Søndre Land kommune i Norge.

Stationen åbnede 28. november 1902, da den første del af banen mellem Eina og Dokka blev taget i brug. Oprindeligt hed den Trevand, men den skiftede navn til Trevatn 3. marts 1926. Den blev nedgraderet til holdeplads 1. juli 1959 og til trinbræt 7. januar 1968. Persontrafikken på banen blev indstillet 1. januar 1989.

Stationsbygningen blev opført til åbningen i 1902. Bygningen står stadig, lige øst for indsøen Trevatna.

Litteratur

Eksterne henvisninger 

 Jernbane.net om Trevatn Station
 Fylkesarkivet i Oppland om Trevatn Station

Stationer på Valdresbanen
Nedlagte jernbanestationer i Norge
Etableret i 1902
Ophørt i 1989
Nordre Ringvej

Nordre Ringvej er et navn, der bruges om ringveje i en række danske byer.

 Nordre Ringvej (Bjerringbro)
 Nordre Ringvej (Hadsten)
 Nordre Ringvej (Hobro)
 Nordre Ringvej (Holstebro)
 Nordre Ringvej (Kolding)
 Nordre Ringvej (København)
 Nordre Ringvej (Ringkøbing)
 Nordre Ringvej (Ringsted)
 Nordre Ringvej (Rønne)
 Nordre Ringvej (Silkeborg)
 Nordre Ringvej (Viborg)
 Nordre Ringvej (Aalestrup)
Søndre Ringvej

Søndre Ringvej er navnet på ringveje i en række danske byer.

 Søndre Ringvej (Assens)
 Søndre Ringvej (Give)
 Søndre Ringvej (Grindsted)
 Søndre Ringvej (Hirtshals)
 Søndre Ringvej (Hobro)
 Søndre Ringvej (Kolding)
 Søndre Ringvej (København)
 Søndre Ringvej (Ringkøbing)
 Søndre Ringvej (Roskilde)
 Søndre Ringvej (Rønne)
 Søndre Ringvej (Silkeborg)
 Søndre Ringvej (Sæby)
 Søndre Ringvej (Vejen)
 Søndre Ringvej (Viborg)
Østre Ringvej

Østre Ringvej er navnet på ringveje i flere danske byer.

 Østre Ringvej (Assens)
 Østre Ringvej (Holstebro)
 Østre Ringvej (Næstved)
 Østre Ringvej (Rønne)
 Østre Ringvej (Odense)
 Østre Ringvej (Ringe)
 Østre Ringvej (Ringsted)
 Østre Ringvej (Roskilde)
 Østre Ringvej (Silkeborg)
Vestre Ringvej

Vestre Ringvej er navnet på ringveje i en række danske byer.

 Vestre Ringvej (Bjerringbro)
 Vestre Ringvej (Borup)
 Vestre Ringvej (Fredericia)
 Vestre Ringvej (Grindsted)
 Vestre Ringvej (Hadsten)
 Vestre Ringvej (Haslev)
 Vestre Ringvej (Hedensted)
 Vestre Ringvej (Næstved)
 Vestre Ringvej (Ringkøbing)
 Vestre Ringvej (Silkeborg)
 Vestre Ringvej (Viborg)
 Vestre Ringvej (Vrå)
Noémi Háfra

Noémi Háfra (født 5. oktober 1998) er en ungarsk håndboldspiller, som spiller for danske Odense Håndbold i Damehåndboldligaen på en lejeaftale og Ungarns kvindehåndboldlandshold.

I september 2018 blev hun udnævnt af EHF, som en af de 20 mest lovende talenter i fremtiden, som er værd at holde øje med.

Hun annoncerede i juli 2022 at hun skiftede til danske Odense Håndbold på en lejeaftale, gældende en sæson frem. Hun har tidligere spillet for de to største klubber i Ungarn, Ferencváros TC og Győri Audi ETO KC.

Referencer

Eksterne henvisninger 
 

Håndboldspillere fra Ungarn
Håndboldspillere fra Ferencváros TC (håndbold)
Soft tennis

Soft tennis er en sportsgren hvor der spilles på to banehalvdele. Soft tennis adskiller sig fra almindelig tennis, idet der bruges bløde gummibolde i stedet for hårde gule tennisbolde.

Det spilles primært i Asien, især i Japan, Taiwan, Sydkorea, Thailand og Filippinerne. I 2004 blev soft tennis introduceret i Europa. Belgien, Holland, Polen, Ungarn, Tjekkiet og Storbritannien har nu alle aktive soft tennisforbund. Alle er også medlemmer af European Soft Tennis Federation og International Federation JSTA

Se også 
 Skumtennis

Eksterne henvisninger 

 What is Soft Tennis hos Asien Soft Tennis Federation

Tennis
Ketsjersport
Præstø Politikreds

Præstø Politi var en dansk politikreds, der eksisterede mellem 1919 og 1973. Kredsen havde hjemsted i Præstø.

Geografi 
Kredsen dækkede ved sin oprettelse sognene omkring Præstø Fjord. Arealet var omtrent på 200 km² og indbyggertallet var på 12.600 (1911). Ved indlemmelsen af Store Heddinge Politikreds blev arealet udvidet til 510 km², som dækkede Stevns-halvøen og Faxe. Den nye kreds indbyggertal var 27.982 (1964).

Historie

Administrativ historik 
Som en del af den omfattende ændring af det danske rets- og politivæsen, der blev lovfæstet i Retsplejeloven af 1916, etableredes politikredsen dækkende Præstø Købstad og Vordingborg Nordre Birk. Tilsvarende blev Præstø Retskreds oprettet ved denne lov.

I 1962 nedlægges Store Heddinge Politikreds, hvorefter denne indlemmes i kredsen. I kølvandet på kommunalreformen i 1970 skulle politikredsene tilpasses de nye kommunegrænser og reduceres i antal. I 1972 vedtog man en reform, der delte kredsen mellem tre nye politikredse; Køge, Næstved og Vordingborg.

Politimestre 
 1935 - 1943: Vagn Bro

Politistation

Politigården i Præstø 
Den seneste politistation blev opført i 1941 på Torvet 8, lige ved siden af det daværende rådhus. Efter 1973 fortsatte Vordingborg Politi med at anvende denne bygning som politistation frem til 2005, hvor man flyttede til kommunens bygning på Østerbro 2. I 2014 nedlægger Sydsjællands og Lolland-Falsters Politi nærpolitistationen i Præstø. I dag er den gamle politistation indrettes som bolig, som har været omtalt i flere medier.

Store Heddinge Politistation 
Ved indlemmelsen af Store Heddinge Politi i kredsen ændrede den daværende politistation i Store Heddinge på Østergade 3 status til et afdelingskontor. Politistationen blev opført i 1919 og har senest været anvendt som dommerkontor frem til 2006.

Referencer 

Nedlagte politikredse i Danmark
Politikreds
Carla Juri

Carla Juri (født den 2. januar 1985) er en schweizisk skuespillerinde.

Udvalgt filmografi

Film

Fjernsyn

Priser 
 2011: Bedste kvindelige birolle for 180° på den Schweiziske Film Awards
 2012: Bedste kvindelige hovedrolle ved den Schweiziske Film Awards
 2013: Shooting Stars Award - Europas Bedste Unge Skuespillere

Henvisninger

Eksterne henvisninger 

Skuespillere fra Schweiz
John Theophilus Desaguliers

John Theophilus Desaguliers (født 12. marts 1683, død 29. februar 1744) blev født i en fransk hugenot-familie. Han arbejdede som ingeniør, præst og blev en ledende figur i forbindelse med stiftelsen af frimurernes storloge i London fra 1717 og fremefter.

Som forsker blev Desaguliers et fremtrædende medlem af Royal Society, efter at Isaac Newton i 1714 inviterede ham til at fungere som demonstrator (dvs. den som opstiller apparater, der skal bevise en naturvidenskabelig hypotese).

Referencer 

Huguenotter
Frimurere fra Storbritannien
Medlemmer af Royal Society
Modtagere af Copleymedaljen
Bornu

Bornu er et område i Vestafrika, med tyngdepunkt sydvest for Tchad-søen. Den centrale del af det gamle Bornurige ligger i den nuværende nigerianske delstat Borno.

Bornus historie går tilbage til 900-tallet. Riget blev muslimsk i 1100-tallet og spillede en rolle som formidler af den muslimske kultur til andre dele af Vestafrika. I 1894 blev Bornu erobret af den arabiske slavehandler Rabah Zubayr, som i 1900 faldt i et slag mod franskmændene. I 1902 blev Bornu delt mellem Frankrig, Tyskland og Storbritannien. Sidstnævnte kolonimagt fik den største del og overtog i 1919 også den tyske del, som en del af Kamerun-mandatet. Emiren af Bornu residerer fortsat i Yerwa, og er officielt anerkendt som Nigerias næst vigtigste muslimske leder efter sultanen af Sokoto.

Se også 
 Kanem-riget

Kilder og henvisninger 

Nigerias historie
Nigers historie
Tchads historie
Forhenværende afrikanske lande
Mindste hus i Storbritannien

Mindste hus i Storbritannien (engelsk: Smallest House in Great Britain, walisisk: Y Tŷ Lleiaf ym Mhrydain Fawr), også kendt som Quay House, er en turistattraktion på kajen i Conwy, Wales. Med et grundplan på lige under 5,5 m2 er det eftersigende det mindste hus i Storbritannien.

Historie 
Det diminutive hjem blev bygget i 1500-tallet og var i brug op til år 1900, hvor beboeren, der var en fiskermand på 1,91 m, hed Robert Jones. Rummene var for små til at han kunne stå ordentligt op, og han var nødt til at flytte ud, da byrådet besluttede at huset ikke var egnet til menneskelig beboelse sammen med flere andre ejendomme. Huset er fortsat ejet af hans efterkommere, hvor det er gået i arv igennem den kvindelige gren, da hans Jones' sønner ikke havde interesse i det.

Redaktøren af North Wales Weekly News overtalte Roger Dawson (ejeren) til at rejse med ham rundt i Storbritannien for at kunne erklære huset som det mindste i Storbritannien. Denne titel blev senere bekræftet af Guinness Book of Records.

Arkitektur 
Huset har et gulv på 3,05 gange 1,8 meter, og er malet rødt. Det er opført op af Conwy Castles mure. Underetagen er indrettet til stue med et rum til kul og åben ild, og en vandhane bag trappen. På overetagen findes et lille soveværelse der også har en niche til opbevaring.

Turisme 
Indgangen til huset koster £1,00 for voksne, og 50p for børn, og der findes information om huset indendørs. En traditionelt klædt walisisk kvinde står udenfor huset i åbningstiden, og fortæller om bygningens historie. Det er ikke muligt at gå ovenpå for besøgende, men man kan se rummet fra en trappestige. Åbningstiden går fra foråret til efteråret.

I juni 2006 mistede attraktionen 50 % af sine besøgende som følge af et vejarbejde.

Galleri

See also 
 Aberconwy House
 Conwy Castle

Referencer

Eksterne henvisninger 

 
 Visiting information 

Bygninger, konstruktioner og anlæg i Wales
Squirrel fishing

Squirrel fishing (egernfiskeri) er en sport, hvor man skal "fange" egern og forsøge at løfte dem op i luften ved brug af en nød (helst en peanut) bundet fast på en snor eller fiskeline, og eventuelt ved brug af en fiskestang.

Der har været en del debat om, hvor squirrel fishing stammer fra. Det blev udbredt af Nicholas Middleton og Zmira Zilkha under deres tid på Middlebury College Italian Language School, af Nikolas Gloy og Yasuhiro Endo på Division of Engineering and Applied Sciences på Harvard University, og af Berkeley Squirrel Fisher's Club (BSF), en officiel studenterforening på University of California, Berkeley, der blev beskrevet i en campus-avis. I 2009 havde Ohio State University også en egernfiskeri-forening. Michigan State University fik en lignende foreningen i 2015.

Squirrel fishing er foregået mindst tilbage til 1889 i USA.

Referencer

Eksterne henvisninger  
Video of child squirrel fishing
Squirrel Fishing Instructions

Dyresport
Egern
Fiskeri
Logehuset (Flensborg)

Logehuset i Flensborg er beliggende vest for byens centrum i Nørregravene (Nordergraben) på byens vestlige højdedrag. 

Den fredede bygning er tegnet af den nordtyske arkitekt Magnus Schlichting og blev indviet i 1903. Logebygningen er opført i nyklassicistisk stil, som tog udgangspunkt i antikkens arkitektur. Facaden minder om et græsk tempel med buer og søjler. Tympanonet er udsmykket med solen og Guds alseende øje. Over indgangsportalen ses den latinske ordsprog In Deo Spes (Vores håb i Gud). I øvre etage findes fest- og selskabslokalerne (Lille og Store Sal, Mozartsal), som kan lejes til private fester. I stueetagen ligger bygningens køkken og logesalen (templet), som er ikke tilgængelige for offentligheden. Glasmaleriet i opgangen viser Jesu Christi.

I 1934 blev bygningen besat af Gestapo og blev senere solgt til kommunen. Først i 1950 blev bygningen (delvis) returneret til byens frimurere. Logebygningen i Nørregravene danner nu ramme for flere frimurerordner såsom Wilhelm zur nordischen Treue (stiftet 1969, navngivet efter den preussisk-tyske kajser Wilhelm 1.), Leuchte im Norden (stiftet 1930) og den kvindelige frimurerloge Zu den Nordischen Rosen (stiftet 2014) samt druidlogen Nordmark. Den nuværende frimurerloge Wilhelm zur nordischen Treue blev stiftet efter den dansk-tyske krig i 1869 og afløste den tidligere danske St. Johannesloge Frederik (stiftet 1862, navngivet efter den danske konge Frederik 7.). Frimurernes historie afspejler dermed også de nationalpolitiske konflikter i fjordbyen. 

Det nuværende logehus er ikke den første logebygning i byen. Allerede 1775 blev logebygningen i Slotsgade 35 bygget, som husede både byens daværende Christiansgarde, Frederiksgarde og den 1809 oprettede frimurer-loge Carl zur Hoffnung (Carl til håbet, blev senere opløst). Bygningen er nu i godtemplernes eje. 1862 oprettedes St. Johannesloge Frederik, som mødtes i logebygningen på Stuhrs Allee 16. Bygningen i Stuhrs Allé er nu i Skolenforeningens eje.

Litteratur 
 Franz Dethleffsen: Beitrag zur Geschichte der Freimaurerei in Flensburg 1809-1869, Meyer, 1928

Eksterne henvisninger 

 Logehusets hjemmeside (tysk)

Referencer 

Frimureri
Bygninger, konstruktioner og anlæg i Flensborg
Himmerland Rundt 2018

Himmerland Rundt 2018 var den 8. udgave af cykelløbet Himmerland Rundt. Løbet var en del af UCI Europe Tour-kalenderen og blev arrangeret 28. april 2018. Det blev vundet af hollandske André Looij fra Monkey Town Continental.

Hold og ryttere

Resultater

Eksterne henvisninger

2018
UCI Europe Tour 2018
Skive-Løbet 2018

Skive-Løbet 2018 var den 15. udgave af cykelløbet Skive-Løbet. Løbet var en del af UCI Europe Tour-kalenderen og blev arrangeret 29. april 2018. Det blev vundet af danske Rasmus Bøgh Wallin fra Team ColoQuick.

Hold og ryttere

Resultater

Eksterne henvisninger

2018
UCI Europe Tour 2018
Martin Bo Lindsten

Martin Bo Lindsten (født 25. juli 1981 i Maribo) er en dansk skuespiller, der blandt andet har medvirket i Norskov og Tinka serien

Lindsten er uddannet fra Skuespillerskolen ved Odense Teater. Han har medvirket i mange teateropsætninger, blandt andet:
 Anna Karenina
 Den vægelsindede
 Jeppe på bjerget
 Som man behager

Filmografi 
Han har medvirket i følgende film- og tv-produktioner:
 Simon & Malou (2009)
 Norskov (afsnit 2, 2015)
 Tinkas juleeventyr (2017) 
 Tinka og kongespillet (2019)
 Jagtsæson'' (2019) 
 Tinka og sjælens spejl (2022)

Eksterne henvisninger 
 

Skuespillere fra Danmark
Personer fra Maribo
Sonya Thomas

Sonya Thomas (født Lee Sun-kyung 26. juli 1967), også kendt under sit alias The Black Widow (Den sorte enke), er en sydkoreanskfødt amerikansk topkonkurrencespiser fra Alexandria (Virginia). Thomas kom med i International Federation of Competitive Eating i 2003 og steg ret hurtigt på ranglisterne ved blandt andet at slå Ed "Cookie" Jarvis og Eric Booker. Thomas, der blot vejer 44,5 kg, er nu den fjerdebedste konkurrencespiser i USA. Hendes alias, "The Black Widow", refererer til hendes evne til jævnligt at besejre mænd på fire-fem gange hendes størrelse. Hendes mave er kun en anelse større end normalt, men til gengæld er hendes spinkle bygning måske hendes største fortrin, idet hendes mave dermed kan udvide sig hurtigere, da den ikke er omgivet af den fedtbræmme, som de fleste konkurrencespisere normalt har. Hun er indehaver af rekorden i over 25 spisekonkurrencer, og hun har sat flere verdensrekorder. 

Den 4. juli 2005 spiste hun 37 hotdogs på 12 minutter ved Nathan's Hot Dog Eating Contest, hvilket var verdensrekord for kvinder samt amerikansk rekord for begge køn - hun blev samlet toer i konkurrencen. Da denne konkurrence i 2011 blev opdelt efter køn, vandt Thomas kvindernes konkurrence med 40 hotdogs, hvilket hun overgik året efter med 46 hotdogs. Hun er samtlige år herefter kommet i top-tre for kvinder.

Blandt de andre spisekonkurrencer, Sonya Thomas især har dyrket, er chicken wings, hvor hun i 2011 spiste 183 på 12 minutter, østers med 47 dusin på otte minutter i 2012, hårdkogte æg, tacoer, kalkun og frugtkager.

Referencer 

Konkurrencespisere
Konkurrencespisning

Konkurrencespisning er et fænomen, der går ud på, at deltagerne i en konkurrence skal spise så meget som muligt af en bestemt fødevare inden for en fastsat tid. Blandt de mest udbredte fødevarer, der indgår i konkurrencer, er pølser/hotdogs, kager og burgere.
Velliv Foreningen

Velliv Foreningen er medlemsforening for kunder i pensionsselskabet Velliv, som foreningen ejer 100 %. 

Velliv Foreningens bestyrelse har ansvar for foreningens ledelse og placering af foreningens formue. Foreningens formand er Peter Gæmelke. 

Foreningens øverste myndighed er repræsentantskabet. Det består af ca. 50 personer, som alle er valgt af og blandt medlemmerne. Antallet af repræsentantskabsmedlemmer varierer med den faktiske medlemsfordeling i de fem regioner. Repræsentantskabet fastlægger rammerne for foreningens arbejde, vælger bestyrelsen og godkender overordnede strategier, regnskab og vedtægter mv. Der er valg til repræsentantskabet hver andet år på skift i regionerne øst og vest for Storebælt.

I de år, hvor der er tilstrækkeligt overskud af foreningens investeringer, går 80 % af overskuddet til bonusudbetaling til medlemmerne, og 20 % går til almennyttige aktiviteter, der fremmer god mental sundhed i Danmark.

De almennyttige midler uddeles i relation til en række indsatsområder. Midlerne kan søges af enkeltpersoner, virksomheder og organisationer.

Historie
Foreningen blev stiftet den 6. august 2015 med en formue på 8 mia. kr. og ca. 330.000 medlemmer, som alle var kunder i Velliv. I 2016 besluttede repræsentantskabet i foreningen at købe 25 % af aktierne i Nordea Liv & Pension og i 2017 yderligere 45 % af aktierne under forudsætning af Finanstilsynets godkendelse i foråret 2018. I 2019 opnåede foreningen 100 % ejerskab.

Eksterne henvisninger 
 Velliv Foreningens hjemmeside

Foreninger fra Danmark
Etableret i 2015
Lærke Sørensen

Lærke Sofie Tandrup Sørensen (født 6. februar 1998) er en dansk håndboldspiller, der spiller for Skara HF i Sverige. Hun kom til klubben i 2019. Hun har tidligere spillet for Molde HK og HH Elite

Referencer 

Håndboldspillere fra Danmark
Håndboldspillere fra Skara HF
Kosovos håndboldlandshold (damer)

Kosovos håndboldlandshold er det kosovanske landshold i håndbold for kvinder som også deltager i internationale håndboldkonkurrencer.

Holdet har endnu ikke deltaget i EM eller VM i håndbold.

Eksterne henvisninger 
 Officiel hjemmeside     

Landshold (damer)
Kvindehåndboldlandshold
Pereslavl-Zalesskij

Pereslavl-Zalesskij (, ) er en by i Jaroslavl oblast i Centrale føderale distrikt i Den Russiske Føderation ved floden Zaj. Pereslavl-Zalesskij har  indbyggere. Byen ligger 140 km fra Moskva , på motorvejen  "Kholmogory", Moskva - Arkhangelsk, ved bredden af Plesjtjeevo-søen ved udmundingen af Trubezj-floden. Byen er Center for nationalparken "Plescheevo Lake". Pereslavl-Zalesskij var endestationen for en smalsporet jernbane til transport af tørv fra Berendejevo. Jernbanen blev nedlagt i 1990'erne.

Byen er indgår i Den Gyldne Ring i Rusland. I 2009 blev byen besøgt af 292.600 mennesker, hvoraf var 2% var udlændinge. Pereslavl-Zalesskij blev grundlagt i .

Referencer

Eksterne henvisninger 

Byer i Jaroslavl oblast
Etableret i 1152
Skedehinde

Skedehinden er i botanikken en hindeagtig udvækst, hvor bladskeden på et blad stopper og bladpladen starter. Skedehinde forekommer hos en del enkimbladede planter, bl.a. hos nogle græsser og halvgræsser, og kan eventuelt være omdannet til eksempelvis hår (hos tagrør).

Referencer 

Botanik
Michael Stevens

Michael David Stevens (født 23. januar 1986) er en amerikansk underviser, komiker, taler, underholder og internet-personlighed, bedst kendt for at være skaberen af den kendte YouTube kanal Vsauce. Michael Stevens er også vært på YouTube Red serien Mind Field.

Michael Stevens YouTube kanal, Vsauce, handlede, I starten, om computerspil. Men efter at hans undervisnings videoer, "DOT", blev meget populære, begyndte kanalen at udgive videoer der forklarede forskellige videnskabelige og filosofiske emner. Nu er Vsauce en af de mest populære YouTube kanaler på YouTube, med over 15 millioner YouTube abonnenenter, og flere end 1,75 milliarder visninger.

Eksterne henvisninger 

 
 

YouTubere fra USA
Musikanmelderringen

Musikanmelderringen er foreningen af klassiske musikanmeldere i Danmark. Siden 1943 har Musikanmelderringen hvert år uddelt Musikanmelderringens Kunstnerpriser til udøvere af klassisk musik. Kunstnerpriserne gives i henhold til foreningens vedtægter fortrinsvis til "yngre, udøvende musikere, dirigenter, sangere eller ensembler, som i særlig grad har gjort sig bemærket i dansk musikliv". I mange år var det tradition, at  prismodtageren kvitterede med en koncert i Tivoli. Da prisen gives af de danske klassiske musikanmeldere i samlet flok, regnes den for en af de vægtigste musikpriser herhjemme. Musikanmelderringen blev stiftet i 1924 af bl.a. Kai Flor. Formand for foreningen er i dag Politikens klassiske musikredaktør Thomas Michelsen.

Modtagerne af Musikanmelderringens Kunstnerpriser siden 2000

2000 Sangeren Helene Gjerris og Zapolski Kvartetten,
2001 Violinisten Christine Pryn og fløjtenisten Ulla Miilmann,
2002 Sangeren Pernille Bruun og klarinettisten Klaus Tönshoff,
2003 Klarinettisten Anna Klett og pianisten Marie Rørbech,
2004 Sangeren Hanne Fischer og saxofonisten Jeanette Balland,
2005 Pianisten Rikke Sandberg og Den Danske Strygekvartet,
2006 Pianisten Søren Rastogi og dirigenten Thomas Søndergård,
2007 Sangerne Ann Petersen og Mathias Hedegaard,
2008 Sangerne Andrea Pellegrini og David Danholt,
2009 Sangeren Ileen Itani og pianisten Marianna Shirinyan,
2010 Cellisten Toke Møldrup og trompetisten Michael Frank Møller,
2011 Oboisten Andreas Fosdal og klarinettisten Olli Leppäniemi,
2012 Sangeren Audun Iversen og pianisten Kristoffer Hyldig,
2013 Sangeren Jacob Bloch Jespersen og Nightinggale String Quartet,
2014 Blokfløjtenisten Bolette Roed og sangeren Simon Duus,
2015 Violinisten Niklas Walentin og slagtøjsspilleren Mathias Reumert,
2016 Oboisten Eva Steinaa og akkordeonspilleren Bjarke Mogensen,
2017 Sangerne Morten Grove Frandsen og Sofie Elkjær,
2018 Sangeren Adam Frandsen og klarinettisten Mathias Kjøller,
2019 Sangeren Clara Cecilie Thomsen og pianisten Gustav Piekut,
2020 Sangeren Johanne Højlund og cellisten Jonathan Swensen,
2021 Violinisten Anna Agafia Egholm og klarinettisten Jonas Lyskjær Frølund,
2022 Sangeren Frederikke Kampmann og ensemblet NEKO3,
2023 Sangeren Sophie Haagen og slagtøjsspilleren, performeren m.m. Ying-Hsueh Chen

Foreninger fra Danmark
Etableret i 1924
Armeret jord

Armeret jord eller forstærket jord er en konstruktionsteknik, hvor man armerer jord ved at tilføje flere lag med horisontale trækbånd af f.eks. aluminium, jern eller syntetiske duge, der øger friktionen i jorden som gør at den kan holde til større trækspændinger. 
At indlægge armering i jorden, så den kan optage trækspændinger og derigennem blive forstærket, blev foreslået i 1960'erne af franskmanden Henri Vidal.

Anvendelse 
Det er ofte brugt til motorvejsramper eller vejbroer, der kan virke som erstatning for beton, da det er billigere og hurtigere.

Kilder

Eksterne henvisninger 

Konstruktionssystemer
The Hampsterdance Song

"The Hampsterdance Song" er en sang af Hampton the Hampster. Den blev udgivet i juli 2000 som single. Den blev produceret af The Boomtang Boys, der brugte en sample i en hurtigere udgave af Roger Millers sang "Whistle Stop", som blev brugt i Disneyfilmen Robin Hood fra 1973. Voiceover-kunstneren Erin Andres tilføjede yderligere rap-tekst, selvom hun ikke blev krediteret, selv ikke i efterfølgende optrædener sammen med Hampton the Hamster. I 2005 udnævnte CNET Hampster Dance den største Web-dille.

Sangen er et af de tidligste eksempler på et internetfænomen. I den oprindelige inkarnation optrådte memet første gang på en hjemmeside i 1998. Den canadiske kunststuderende Deidre LaCarte havde skabt den til en Geocities-side, og den bestod af en animeret GIF af hamstere og andre gnavere der dansede i en hurtig sample af sangen "Whistle Stop" af Roger Miller.

I Australien blev "The Hampster Dance Song" udgivet i 2001, hvor den nåde nummer 5 på ARIA singles chart. Sangen havde også stor succes på Radio Disney, hvor den blev stationens mest spillede sang nogensinde, og senere blev inkluderet på opsamlingsalbummet Radio Disney Ultimate Jams.

Hitlister

Referencer

Eksterne henvisninger 
 

Sange fra 2000
Singler fra 2000